'દિલ ભી તેરા હમ ભી તેરે'ને અર્જુન હિંગોરાનીએ ડિરેક્ટ કરી હતી. આ રોમેન્ટિક ડ્રામા ફિલ્મમાં ધર્મેન્દ્ર તથા કુમકુમની સાથે બલરાજ સાહની પણ લીડ રોલમાં હતો. ફિલ્મમાં ધર્મેન્દ્રે રસ્તા પર સિગારેટ વેચતો બતાવવામાં આવ્યો હતો. જે પછી બોક્સર બને છે. જ્યારે કુમકુમ એક મોટા ઘરમાં નોકરાણીના રોલમાં હતી. બોલિવૂડમાં કુમકુમ, ધર્મેન્દ્ર કરતાં ઘણી જ સીનિયર હતી. ફિલ્મફેર ટેલેન્ટ હંટ સ્પર્ધા જીત્યા બાદ ધર્મેન્દ્ર મુંબઈ આવ્યો હતો. જોકે, ધર્મેન્દ્ર માટે બોલિવૂડની સફર સરળ નહોતી. નાના-મોટા રોલ કરીને ઘણાં વર્ષો સુધી સ્ટ્રગલ કરી હતી. આજે દિલ્હીમાં ધર્મેન્દ્ર નામની એક હોટલ છે પરંતુ એક સમય હતો જ્યારે ધર્મેન્દ્ર ગરીબીમાં જીવતો હતો. કહેવાય છે કે સ્ટ્રગલિંગ ડેઝમાં ધર્મેન્દ્ર પાસે ખાવાના પૈસા નહોતી. એકવાર એક્ટર શશિ કપૂરના ઘરે જઈને ધર્મેન્દ્ર જમ્યો હતો. ફિલ્મમાં સપોર્ટિંગ રોલ કર્યા બાદ 1964માં ફિલ્મ 'આઈ મિલન કી બેલા'માં વિલનનો રોલ કરીને ઓળખ મળી હતી. 1966માં આવેલી ફિલ્મ 'ફૂલ ઔર પથ્થર'એ ધર્મેન્દ્રને સ્ટાર બનાવી દીધો હતો. ધર્મેન્દ્રની આગામી ફિલ્મ 'યમલા પગલા દિવાના ફિર સે' છે. આ ફિલ્મમાં સની દેઓલ તથા બોબી દેઓલ પણ છે. આ ફિલ્મ 31 ઓગસ્ટના રોજ રીલિઝ થશે.